section_heading: Djetinjstvo
paragraph_text: Gates je rođen u Seattleu, Washingtonu. Otac mu je William H. Gates, st., a majka Mary Maxwell Gates. Njegova obitelj bila je višeg srednjeg staleža; otac mu je bio ugledan odvjetnik, dok je majka bila članica uprave First Interstate BancSystema i United Waya. Njen otac, James Willard Maxwell, bio je predsjednik nacionalne banke. Gates ima jednu stariju sestru, Kristi (Kristianne), i jednu mlađu sestru, Libby. On je četvrti koji nosi isto ime unutar obitelji, ali poznat je kao William Gates III. ili "Treći" jer se njegov otac nije nikad potpisivao "III.". Tokom Gatesova djetinjstva, njegovi roditelji su htjeli da postane odvjetnik.